
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 152  
                                                            din 15 octombrie 2024
privind punerea la dispoziție, cu titlu gratuit, a sălii de clasă situată la et. I al imobilului din Sighișoara, str. Turnului nr. 1, Asociației corale „Armonia - Sighișoara”, pe perioada anului școlar 2024 - 2025, în vederea susținerii repetițiilor de către Corul Armonia

Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 30.944/03.10.2024 şi la Consiliul Local Sighișoara cu nr. 31.994/10.10.2024, de referatul de aprobare, înregistrat cu nr. 30.941/03.10.2024, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere adresa Asociației corale „Armonia - Sighișoara”, înregistrată la Municipiul Sighişoara cu numărul 30.308/27.09.2024, prin care solicită punerea la dispoziție, cu titlu gratuit, a unei sălii de clasă din imobilul situat în Sighișoara, str. Turnului nr. 1, pe perioada anului școlar 2024 - 2025, în fiecare zi de marți, între orele 18.00 și 20.00, în vederea susținerii repetițiilor de către Corul Armonia; 

Având în vedere adresa cu nr. 2.500/02.10.2024 a Școlii Gimnaziale „Miron Neagu” Sighișoara, transmisă ca răspuns la adresa Municipiului Sighişoara cu numărul 30.606/01.10.2024, prin care această instituție își exprimă acordul cu privire la solicitarea Asociației corale „Armonia - Sighișoara”;

Având în vedere Hotărârea Consiliului Local Sighișoara nr. 226/28.10.2021 privind punerea la dispoziția Școlii Gimnaziale „Miron Neagu” Sighișoara, cu titlu gratuit, a imobilului situat în Sighișoara, str. Turnului, nr. 1, pentru desfășurarea procesului de învățământ vocațional al Școlii de Muzică;

Date fiind prevederile Protocolului încheiat în baza hotărârii mai sus menționate între Municipiul Sighișoara și Școala Gimnazială „Miron Neagu” Sighișoara;

Având în vedere prevederile art. 858 - 870, art. 874 și art. 875 din Legea nr. 287/2009 privind Codul civil, republicat, cu modificările și completările ulterioare;

Având în vedere prevederile art. 108 și ale art. 349 - 353 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Serviciului Relații Publice, Comunicare, Protocol și Administrativ, înregistrat cu nr. 30.952/03.10.2024, prin care se propune punerea la dispoziție, cu titlu gratuit, a sălii de clasă situată la et. I al imobilului din Sighișoara, str. Turnului nr. 1, Asociației corale „Armonia - Sighișoara”, pe perioada anului școlar 2024 - 2025, în vederea susținerii repetițiilor de către Corul Armonia;
            Având în vedere avizele favorabile ale tuturor comisiilor pe domenii de specialitate;          
În temeiul art. 129 alin. (1), alin. (2) lit. „c”, alin. (6) lit. „a” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,





                        H O T Ă R Ă Ş T E:

Art. 1. Se aprobă punerea la dispoziția Asociației corale „Armonia - Sighișoara”, cu titlu gratuit, a sălii de clasă situată la et. I al imobilului din Sighișoara, str. Turnului nr. 1, pe perioada anului școlar 2024 - 2025, în fiecare zi de marți, între orele 18.00 și 20.00, în vederea susținerii repetițiilor de către Corul Armonia.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, Serviciul Relații Publice, Comunicare, Protocol și Administrativ, Compartimentul Turism – Serviciul Relații Publice, Comunicare, Protocol și Administrativ din cadrul Municipiului Sighișoara, Școala Gimnazială „Miron Neagu” Sighișoara şi Asociația corală „Armonia - Sighișoara”.

Art. 3. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

    Burghelea Bogdan - Ioan                              
                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Serviciul Relații Publice, Comunicare, Protocol și Administrativ;
  1 ex. Compartimentul Turism – Serviciul Relații Publice, Comunicare, Protocol și Administrativ;

  1 ex. Școala Gimnazială „Miron Neagu” Sighișoara;
  1 ex. Asociația corală „Armonia - Sighișoara”.

11 ex.  

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 152/15.10.2024

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


